
Pelču speciālās internātpamatskolas - attīstības centra rotaļu laukuma teritorijas labiekārtojuma projekts izstrādāts uz 2018.gada februārī uzmērītā topogrāfiskā plāna. Uzmērījumus veica pašnodarbināta persona Jānis Balodis. Reģ.Nr.19048012079. 
Plāns sastādīts LKS 92 koordinātu sistēmā. Latvijas normālo augstumu sistēma     (LAS 2000,5).
Projektēšanas darbi izpildīti, ievērojot spēkā esošās Latvijas būvniecības normas un noteikumus. Būvdarbu izpildei un produktu kvalitātei jābūt saskaņā ar “Ceļu specifikācijas 2017”.

1. VISPĀRĪGIE NORĀDĪJUMI
Būvdarbi veicami sekojošā darbu secībā:
· Sagatavošanas darbi;
· Demontāžas darbi, koku izciršana;
· Betona un gumijas segumu izbūve;
· Koka terases un sola ap ozolu izbūve;
· Žoga uzstādīšana;
· Apstādījumu ierīkošana.

2. PROJEKTĒTĀS TERITORIJAS RAKSTUROJUMS
Projektētā teritorija aptuveni 3000 m2 platībā ietilpst zemesgabalā ar kadastra apzīmējumu 62740020242 un kopējo platību 31900 m2. R pusē teritorija robežojas ar vietējas nozīmes autoceļu Pelči – Slipiņciems, bet uz ZA atrodas Pelču speciālās internātpamatskolas-attīstības centra galvenās ēkas. Teritorijā ir esoši novecojuši rotaļu rīki.
Teritorija ir klaja un atvērta ar vienu izteiktu dominanti – parasto ozolu. Dienvidu un austrumu pusē rotaļu zonu ieskauj augļudārzs. 
Teritoriju nešķērso gaisa elektrolīnijas. Rietumu malā gar dzīvžogu ir esošs ūdensvads.
Zemesgabala īpašnieks ir Kuldīgas novada pašvaldība.

3. PAREDZĒTIE DARBI
Atbilstoši Ministru kabineta noteikumiem Nr.500 “Vispārīgie būvnoteikumi” 1.pielikumam inženierbūve pieder pie I grupas (Labiekārtots laukums ar segumu (betona, šķembu u.c.) bez inženiertīkliem). 
Kopējā labiekārtošanas darbu teritorija ir 2980 m2. 
Būvniecības ieceres dokumentācija paredz izveidot celiņu tīklu ar betona bruģakmens segumu, kā arī izbūvēt lietās gumijas segumu.
Perspektīvā atsevišķs Paskaidrojuma raksts rotaļu elementu uzstādīšanai.
Izbūvējot lietās gumijas seguma sektoru ar reljefu un segumā integrētiem rotaļu elementiem jāpiesaista autoruzraudzība. Laukuma platība 132 m2. Detalizāciju skatīt grafiskajā pielikumā TS-L-6.
Ap esošos ozolu projektēta koka dēļu terase un sols. Skatīt grafiskos pielikumus TS-L-3 un TS-L-5.
Teritorijas ziemeļu pusē gar piebraucamo ceļu paredzēts uzstādīt metāla paneļu žogu 85 m garumā. Žoga augstums 1,10m.
Plānots ierīkot apstādījumus 564,50 m2 platībā.

4. DEMONTĀŽAS DARBI
Esošo fiziski novecojušo rotaļu elementu demontāža, paredzot nogādāt pasūtītāja norādītajā krautnē.
2 augļkoku un 11 krūmu izciršana. 

5. PLĀNS UN VERTIKĀLAIS PLĀNOJUMS
Esošai reljefs projektā tiek nedaudz mainīts, padarot teritoriju līdzenāku. Projektētās horizontāles skatīt Segumu plānā - grafiskajā pielikumā TS-L-2. 

6. SEGAS KONSTRUKCIJAS
Celiņu vietās pēc plāna paredzēts izbūvēt sekojošu segas konstrukciju:
· Betona bruģakmens 160x120x60 mm 
· Izlīdzinošā atsiju starpkārta zem bruģakmens  30-50 mm
· Minerālmateriālu maisījums fr. 0/45 mm, h = 150 mm
· Salizturīga kārta h = 300 mm
· Blietēta esošā grunts
Betona bruģakmens ir BALTĀ krāsā.
Lietās gumijas seguma pamata sagatavošanai paredzēts izbūvēt sekojošu segas konstrukciju:
· Izlīdzinošā atsiju starpkārta 30-50 mm
· Minerālmateriālu maisījums fr. 0/45mm, h = 200 mm
· Salizturīga kārta h = 300 mm
· Blietēta esošā grunts
Gumijas segumu no pārējiem segumiem (betona bruģakmens, zāliena, apstādījumiem) paredzēts atdalīt ar betona bortakmeni 1000x200x80 mm
Projektētie apstādījumi un zāliens tiks atdalīti ar alumīnija ainavu apmali, kas ierakta 1 cm virs zemes virsmas. 
Būvdarbu skartajās teritorijās jāveic zāliena atjaunošana, kur tas paredzēts pēc projekta.
Būvdarbu laikā ievērot koku aizsardzības pasākumus. 

7.  ŽOGA UZSTĀDĪŠANA
Plānots uzstādīt metāla paneļu žogu 85m garā posmā, lai norobežotu rotaļu laukuma zonu no skolas piebraucamā ceļa. Paneļa izmēri 1030 x 2500mm. Žogs izgatavots no cinkotas stieples ar PVC pārklājumu RAL 6005 (zaļā krāsā). Stieples diam.4mm. Žoga acs 200x50mm. Žoga stabi no metāla, 40x60x1400mm. Stabi ierakti un iebetonēti 300mm dziļumā. 

8.  APSTĀDĪJUMU IERĪKOŠANA
Visu projektēto rotaļu laukumu gredzenveidā ieskauj apstādījumu josla 2,2 - 7m platumā. Kopējā apstādījumiem paredzētā platība 564,50 m2. Augu sortimentu veido daudzgadīgi augi - ziemcietes un ziedoši krūmi.
Apstādījumi no zāliena atdalāmi ar alumīnija ainavu apmali, savukārt no lietās gumijas un betona bruģakmens segumiem - ar betona bortakmeni 1000x200x80mm.
Augu stādīšanas vietās esošā grunts jāaizstāj ar auglīgu augsni 300 mm dziļumā.
Prasības melnzemei:
· Laba ūdens un gaisa caurlaidība
· Augsnes skābums pH 5,5-7
· Optimālais trūdvielu saturs 3-5%
· Nav pieļaujams daudzgadīgo nezāļu sakņu piejaukums un nesadalījušos augu atlieku esamība.

9. VIDES PIEEJAMĪBA
Projekta mērķis ir izveidot labiekārtotu rotaļu laukumu bērniem ar īpašām vajadzībām, ievērojot universālā dizaina principus. Lai nodrošinātu ērtu un drošu teritorijas pieejamību, paredzēts izveidot cietā ieseguma celiņus 1,8 m platus ar maksimālo garenkritumu ne lielāku par 5% jeb 1:20. Segumu sadures vietās pieļaujama augstumu starpība līdz 10 mm. 

10. INŽENIERTĪKLU AIZSARDZĪBA UN IZBŪVE
Uzstādot žogu gar ceļu ievērot esošā ūdensvada saglabāšanu un aizsardzību.

